ZAPISNIK

[bookmark: _Hlk80603438]20. sjednice Vijeća Mjesnog odbora „Knez Mislav“ održane dana 23. siječnja 2023., s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Andrea Nothig Šarić, Kristina Vačevski 
Predsjednica Vijeća Mjesnog odbora „Knez Mislav“ Iva Janeš (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 19. sjednice Vijeća Mjesnog odbora „Knez Mislav“ održane dana 19. prosinca 2022., jednoglasno je prihvaćen.
Vijeće Mjesnog odbora „Knez Mislav“ donosi sljedeći:


DNEVNI RED:

1. Ostavka članice Vijeća Vere Krnajski Hršak
2. Nova regulacija prometa u Ulici Kneza Trpimira, donošenje zaključka
3. Prijedlog o smanjenju broja taxi stajališta u Ulici kneza Borne, donošenje zaključka
4. Korištenje prostora Mjesnog odbora „Knez Mislav“
5. Pitanja i prijedlozi

6. [bookmark: _Hlk99044238][bookmark: _Hlk99044471]AD 1. Ostavka članice Vijeća Vere Krnajski Hršak
         Predsjednica je obavijestila ćlanice Vijeća da je gđa. Vera Krnajski Hršak podnijela ostavku na dužnost na članicu Vijeća.
Vijeće, bez rasprave jednoglasno donosi;
ZAKLJUČAK

o razrješenju članice  Vijeća Mjesnog odbora “Knez Mislav“


I. Utvrđuje se da je Vera Krnajski Hršak podnijela ostavku na dužnost članice Vijeća Mjesnog odbora „Knez Mislav“, danom 01. siječnja 2023.

II.  Vera Krnajski Hršak razrješuje se dužnosti članice Vijeća Mjesnog odbora  
       „Knez Mislav “, danom utvrđivanja podnošenja ostavke 01. siječnja 2023.

III. Ovaj će zaključak biti objavljen na oglasnoj ploči u sjedištu Mjesnog odbora 
„Knez Mislav“.





[bookmark: _Hlk101372035]	

AD 2. Nova regulacija prometa u Ulici Kneza Trpimira, donošenje zaključka
Nakon rasprave Vijeće jednoglasno donosi slijedeći;


                                                          ZAKLJUČAK

o ukidanju dvosmjernog prometa te ponovo uvođenje jednosmjernog prometa kroz Ulicu kneza Trpimira

1. Vijeće Mjesnog odbora „Knez Mislav“ traži da se ukine dvosmjerni promet i da Ulica kneza Trpimira ponovno postane jednosmjerna za promet.

2. Ovaj zaključak će biti dostavljen Gradskoj četvrti Donji grad na daljnje postupanje.

                                                                  
Obrazloženje

Vijeće Mjesnog odbora „Knez Mislav“ na 5. sjednici, održanoj 22. listopada 2021., donijelo je Zaključak o ukidanju dvosmjernog prometa te ponovno uvođenje jednosmjernog prometa kroz Ulicu kneza Trpimirova. Razlog zbog kojeg se traži da se ukine dvosmjerni promet  je veličina Ulice kneza Trpimira koja nije primjerena za dvosmjerni promet te se stvaraju velike gužve. Najveći problem je u dijelu ulice kod ulaza u Branimirovu ulicu, (ispred Hotela Canopy by Hilton) gdje se često stvaraju zastoji. Problem se intenzivira posebno u večernjim satima kada je promet dodatno pojačan ulascima i izlascima iz podzemnih garaža čiji ulaz je također u predmetnoj ulici. Prometni problem postaje još veći kada se zbog prometne gužve stvori kolona vozila koja žele ući u Ul. kneza Trpimira iz Branimirove ulice što ometa tramvajski promet kroz Branimirovu ul. u smjeru zapada. Slijedom provedene rasprave Vijeće Mjesnog odbora „Knez Mislav“ jednoglasno je donijelo zaključak kojim se traži ukidanje dvosmjernog prometa te ponovo uvođenje jednosmjernog prometa kroz Ul. kneza Trpimira.
Vijeće Gradske četvrti podržalo je Zaključak Vijeća Mjesnog odbora „Knez Mislav“ te je na 7. sjednici 13. prosinca 2021. donijelo Zaključak koje je proslijeđen Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.
Obzirom da nismo dobili odgovor, molimo Vijeće Gradske četvrti Donji grad da ponovi Zaključak kojim se traži što žurniji odgovor.



AD 3. Prijedlog o smanjenju broja taxi stajališta u Ulici kneza Borne, donošenje            zaključka
Vijeće nakon rasprave jednoglasno donosi slijedeći;

ZAKLJUČAK

o prenamjeni parkirnih mjesta na području Mjesnog odbora „Knez Mislav“

1. Vijeće Mjesnog odbora „Knez Mislav“ traži od Vijeća Gradske četvrti Donji grad pokretanje postupka prenamjene pet (5) parkirnih mjesta od ukupno deset (10) parkirnih mjesta rezerviranih za taxi službu u Ul. kneza Borne u parkirna mjesta za građane.

2. Ovaj zaključak dostavlja se Vijeću Gradske četvrti Donji grad daljnje postupanje.

                                                                    
Obrazloženje

Vijeće Mjesnog odbora „Knez Mislav“ na 9. sjednici, održanoj 17. veljače 2022., donijelo je Zaključak o prenamjeni parkirnih mjesta na području Mjesnog odbora „Knez Mislav“. Vijeće Mjesnog odbora uočilo je slabu iskoristivost svih  deset parkirnih mjesta rezereviranih za taxi službu u Ulici kneza Borne te je pokrenulo postupak prenamjene pet parkirnih mjesta od ukupno deset parkirnih mjesta  u parkirna mjesta za građane.
Vijeće Gradske četvrti Donji grad na 13. sjednici, održanoj 24 svibnja 2022., podržalo je prijedlog Mjesnog odbora „Knez Mislav“ o prenamjeni parkirnih mjesta na području Mjesnog odbora „Knez Mislav“ te donijelo Zaključak koji je proslijeđen Gradskom uredu za obnovu, izgradnju, prostorno uređenje, graditeljstvo, komunalne poslove i promet.
Obzirom da nismo dobili odgovor, molimo Vijeće Gradske četvrti Donji grad da ponovi Zaključak kojim se traži što žurniji odgovor.

           



AD 4.  Korištenje prostora Mjesnog odbora „Knez Mislav“
            Predsjednica obavještva članice Vijeća da je stigao Zahtjev za korištenje prostora od gosp. Borisa Glumpaka. Nakon rasprave Vijeće jednoglasno donosi;



                                              Z A K L J U Č A K

l.  Borisu Glumpaku odobrava se povremeno korištenje dvorane u objektu mjesne samouprave, Zagreb, Kneza Borne 9, u terminu nedjeljom od 19:00 do 21:00 sat0.

2.  Prostor iz točke 1. ovog zaključka koristit će Boris Glumpak bez naknade.

3.  Boris Glumpak se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 

      
             
AD 5. Pitanja i prijedlozi
  
U veljači će u terminu dežurstva Mjesnog odbora „Knez Mislav“ biti nazočna članica Vijeća Kristina Vačevski.



Sjednica je završena u 18:30 sati.
Zapisničarka: Iva Janeš

KLASA: 024-08/23-003/160
URBROJ:251-13-11-1/006-23-02 
Zagreb, 23. siječnja 2023.

